**167/2019. (VI.11.) GVB sz. határozat**

A Gazdasági és Városstratégiai Bizottság a „Javaslat a „Városfejlesztési alap - Képviselői keret” 2019. évi költségvetési rendeletben előirányzott forrás, és a korábbi évekből áthozott képviselői keret pénzmaradvány felhasználására” című előterjesztésben foglaltakat, továbbá az ülésen tett szóbeli javaslatokat megtárgyalta, az alábbiak szerint jóváhagyja. Az alapítványi támogatások esetében a Közgyűlésnek jóváhagyásra javasolja.

* **Horváth Soma** képviselő úr kérelme alapján a 2019. évi költségvetésben biztosított „Városfejlesztési Alap- Képviselői keret” terhérea **Pálos Károly Szociális Szolgáltató Központ és Gyermekjóléti Szolgálat** (Szombathely, Széll K. u. 4.) részére **100.000,- Ft-ot** biztosít **a Váci Mihály utcai Idősek Klubja szépkorúak nyári kirándulásának** költségeire.
* **Szuhai Viktor** képviselő úr kérelme alapján a 2019. évi költségvetésben biztosított „Városfejlesztési Alap- Képviselői keret” terhére
* **500.000,- Ft-ot** biztosít az **Olad Városrészért Egyesületet** (9700 Szombathely, Simon István u. 2-6.) részére a szeptemberben megrendezendő **„Őszköszöntő fesztivál**” lebonyolításához,
* **900.000,- Ft-ot** biztosít a **Zrínyi Ilona Sakk és Tömegsport Egyesület** (Szombathely, Károly Róbert u. 13.) részére az Egyesület által 2019. szeptember 7-ére tervezett **Magyar Országos Sakk Villám Bajnokság megrendezésének** költségeire,
* **500.000,- Ft-ot** biztosít a **Tiszta Formák Alapítvány** (Szombathely, Fraknó u. 12.) részére, az Alapítvány **működésének** költségeire.
* **400.000,- Ft-ot** biztosít az **Ungaresca Senior Néptáncegyüttes** (Szombathely, Hollán Ernő u. 13.) részére, a fellépésekhez szükséges **népviseletek beszerzésének, a jelmeztár bővítés**ének költségeire.
* **Dr. Horváth Attila** képviselő úr kérelme alapján a 2019. évi költségvetésben biztosított „Városfejlesztési Alap- Képviselői keret”, továbbá a 2018. évi maradvány terhére **500.000,- Ft-ot** biztosít a **Szakképzésért Alapítvány** (Szombathely, Simon I. u. 2.) részére, a Szombathelyi Szolgáltatási SZC Oladi Szakgimnáziuma és Szakközépiskolája udvarán kialakítandó **közösségi tér építésének** költségeire.
* **Koczka Tibor** alpolgármester úr kérelme alapján a 2019. évi költségvetésben biztosított „Városfejlesztési Alap- Képviselői keret”, továbbá a 2018. évi maradvány terhére
* **1.000.000,- Ft-ot** biztosít a **Herényi Kulturális és Sportegyesület** (Szombathely, Béke tér 7.) részére a **Herényiek Háza műszaki fejlesztése** céljából,
* **1.000.000,- Ft-ot** biztosít a **Gothard Diáksport Egyesület** (Szombathely, Szent Imre herceg u. 15.) részére karbantartási munkálatokra.
* **500.000,- Ft-ot** biztosít **a Krisztus Király Plébánia** (Szombathely, Szent Imre herceg útja 18.) részére a **Közösségi Ház berendezés**éhez.
* **500.000,- Ft-ot** biztosít a **Mindszenty József Alapítvány** (Szombathely, Berzsenyi Dániel tér 3.) az **alapítvány ösztöndíj rendszerének** támogatása céljából
* **Kántás Zoltán** képviselő úr kérelme alapján a 2018. évből áthozott képviselői keret pénzmaradvány terhére
* **100.000,- Ft-ot** biztosít a **Galaxy Akrobatikus Rock and Roll Klub** (Szombathely, Március 15 tér. 5.) részére a klub táncosa Németh Zorka Dorka 2019. évi **versenyeztetés**ének költségeire,
* **bruttó 598.247,- Ft-ot** biztosít a **SZOMPARK Kft.** (Szombathely, Jászai M. u. 2.) részére, a **Szent Márton utca 23-33. játszótér bővítés**ének (játszóeszköz kihelyezés, homokozó, minősítés, geodéziai felmérés) kivitelezési költségeire.
* **Balassa Péter** képviselő úr kérelme alapján a 2019. évi költségvetésben biztosított „Városfejlesztési Alap- Képviselői keret” terhére bruttó **750.000,- Ft-ot** biztosít a Szombathely, **Söptei út „Rendőrség”** elnevezésű megállónál **új, fedett buszváró** kialakítására.
* **Dr. Ipkovich György** képviselő úr kérelme alapján a 2019. évi költségvetésben biztosított „Városfejlesztési Alap- Képviselői keret” terhére **200.000,- Ft-ot** biztosít **a Szombathelyi Szépítő Egyesület (Szombathely, Ady tér 5.)** részére **Jaksa István festőművész** születésének 125. évfordulója **megemlékezésének, és emléktábla állításának** költségeire.
* **Lendvai Ferenc** elnök úr kérelme alapján a 2016., 2017. és 2018. évből áthozott képviselői kerete terhére
* **bruttó 2.830.679,- Ft-ot** biztosít a **Mesevár Óvoda** (Szombathely, Gagarin u. 10.) részére a **nyári felújítási munkálatok** – térkő burkolás, járda építés, parkettázás – költségeire,
* **400.000,- Ft**-ot biztosít a **Fekete István Állatvédő Egyesület** (Szombathely, Vízöntő u. 7) részére, az egyesület működési költségeire, elsősorban az ivartalanítási keret számára.
* **Ágh Ernő** képviselő úr kérelme alapján a 2019. évi költségvetésben biztosított „Városfejlesztési Alap- Képviselői keret”, továbbá a 2018. évi maradvány terhére
* **bruttó 265.367,- Ft-ot** biztosít a Szombathely, **Diófa utcai játszótéren** rugós játék telepítéséhez,
* **bruttó 1.800.000,- Ft-ot** biztosít a **Szent Kvirin Szalézi Plébánia** (9700 Szombathely, Szalézi tér 7.) részére a templom „sóhajok hídjának” ablakcseréjéhez.
* **Tóth Kálmán** képviselő úr a 2018. évből áthozott képviselői kerete terhére **bruttó 1.800.000,- Ft** biztosítását kéri **a P.P.G. 2001. Kft.** (Torony Kossuth L. u. 23.)részére a **Szombathely, Déli Városrészen található, leromlott állapotú buszmegállók felújítására.**
* **Balassa Péter** képviselő úr a fel nem használt forrásra történő hivatkozása alapján a Gazdasági és Városstratégiai Bizottság a 26/2019 (II. 25) GVB sz. határozatának **Szombathelyi Mesevár Óvoda** (9700 Szombathely, Gagarin u. 10.) részére **bruttó 125.000,- Ft** **támogatást jóváhagyó pontját törli**. Az összeg **más célra történő felhasználásáról a Bizottság a Képviselő Úr későbbi kérelme alapján dönt.**
* **Horváth Soma** képviselő úr kérelme alapján a 2019. évi költségvetésben biztosított „Városfejlesztési Alap- Képviselői keret” terhérea **Szombathelyi Egyesített Bölcsődei Intézmény** (Szombathely, Bem J. u. 33.) részére **300.000,- Ft-ot** biztosít **a Csicsergő Bölcsődében udvari játékok vásárlásának, létesítésének** költségeire.
* **Dr. Kecskés László** képviselő úr kérelme alapján a 2019. évi költségvetésben biztosított „Városfejlesztési Alap- Képviselői keret”, és a 2018. évből áthozott pénzmaradvány terhére
* a **Szombathelyi Weöres Sándor Óvoda** (**Szombathely, Márton Á. u. 58.)** részére az óvoda új szárnyába a közösségi és fejlesztő helyiségek **árnyékolására** bruttó 810.000,- Ft, készségfejlesztő **innovatív kuckó** (BIND&BERY) beszerzésére bruttó 230.000,- Ft, azaz **összesen bruttó 1.040.000,- Ft-ot** biztosít,
* bruttó **2.150.000,- Ft-ot** biztosít a Szombathely, **Márton Á. téri** szabadidő és játszóparkba 20 m2 betonalapra helyezendő **esőbeálló pavilon** létesítésére,
* **1.400.000,- Ft-ot** biztosít az **Oladért Kulturális Egyesület** (Szombathely, Márton Á. u. 55.) (Oladi Közösségi Ház) részére az oladi Szt. Háromság Kórusnak hangfal, fénymásoló, fellépő ruha beszerzésének költségeire,
* **360.000,- Ft-ot** biztosít a **Szülőföld Könyvkiadó** Kft. (9721 Gencsapáti Vízköz u. 8.) részére az **Olad története könyv** kiadásának költségeire.
* **Dr. Nemény András** képviselő úr kérelme alapján a 2019. évi költségvetésben biztosított „Városfejlesztési Alap- Képviselői keret” terhére
* **500.000,- Ft**-ot biztosít a **KISZ Lakótelepért Egyesület** (Szombathely, Károly Róbert u. 16.) részére a KISZ nap megrendezésének költségeire,
* **bruttó 986.472,- Ft-ot** biztosít a SZOVA ZRT. részére a Szombathely, Jászai Mari utca 27. szám előtti parkoló kavicsozására.
* **Illés Károly** alpolgármester úr kérelme alapján a 2019. évi költségvetésben biztosított „Városfejlesztési Alap- Képviselői keret”, és az előző évekből áthozott mardvány terhére
* **500.000,- Ft-ot** biztosít **a Mindszenty József Alapítvány** (Szombathely, Berzsenyi Dániel tér 3.) részére **szegény sorsú gyermekek és fiatalok taníttatásának** költségéhez,
* **1.500.000,- Ft-ot** biztosít a Szülőföld Kulturális, Sport, Pénzügyi Fogyasztóvédelmi és Örökségvédelmi Egyesület (Szombathely, 11-es Huszár út 40) részére, a Stromfeld napok megszervezésének költségeihez,
* **500.000,- Ft-ot** biztosít a **Skorpió Szombathely Ökölvívó és Harcművészeti Sportegyesület** (Szombathely, Váci M. u. 31.) részére a tehetséges ökölvívók rangos nemzetközi **versenyeken való részvételének költségeire**,
* **3.000.000,-** Ft-ot biztosít a **Szombathely, Losonc u.-Söptei u. csomópontban kialakítandó gyalogátkelőhely** kialakításának költségeire.
* **Rettegi Attila** képviselő úr kérelme alapján a 2019. évi költségvetésben biztosított „Városfejlesztési Alap- Képviselői keret”, és az előző évekből áthozott mardvány terhére
* **500.000,- Ft-ot** biztosít a **Szakképzésért Alapítvány** (9700 Szombathely, Simon István u. 2.) részére az Oladi Szakgimnázium és Szakközépiskola udvarán **kialakítandó közösségi tér** kialakításának anyagköltségére és munkadíjára
* **2.000.000,- Ft-ot** biztosít a **Gyöngyöshermán-Szentkirály Szabadidő- és Sportegyesület** (Szombathely, Bogáti út 74.) részére **öltöző felújítás, eszközbeszerzés** költségeire,
* **1.000.000,- Ft-ot** biztosít a **Jézus Szíve Plébánia** (9700 Szombathely, Hunyadi János út 55.) részére a **szőllősi templom karbantartási, felújítási** munkáihoz.
* A Bizottság a Magyarországi James Joyce Társaság Kulturális Egyesület 2018. évi támogatásra vonatkozó késedelmes elszámolás miatt benyújtott igazolási kérelmét elfogadja. **Dr. Ipkovich György** képviselő úr kérelme alapján a 2019. évi költségvetésben biztosított „Városfejlesztési Alap- Képviselői keret” terhére **500.000,- Ft-ot** biztosít a **Magyarországi James Joyce Társaság Kulturális Egyesület** Szombathely (Szombathely, Berzsenyi Dániel tér 2.) részére **a 2019. évi Bloom nappal kapcsolatos alkotói és szervezői kiadásokra, továbbá az egyesület működési** költségeihez azzal, hogy a támogatási szerződés az egyesület 188.325,- Ft visszafizetési kötelezettségének teljesítését követően köthető meg.
* **Kopcsándi József** képviselő úr szóbeli előterjesztése alapján, a 2019. évi költségvetésben biztosított „Városfejlesztési Alap- Képviselői keret”, és az előző évből áthozott maradvány terhére **400.000,- Ft**-ot biztosít a **Derkovits Városrészért Egyesület** (Szombathely, Váci M. u. 11.) számára, a **szociálisan rászoruló családok megsegítésére, ajándék utalványok átadására és karácsonyi ajándékozás** költségeire.
* **Dr. Takátsné dr. Tenki Mária** képviselő asszony szóbeli előterjesztése alapján, a 2019. évi költségvetésben biztosított „Városfejlesztési Alap- Képviselői keret” terhére
* **600.000.- Ft**-ot biztosít a **Gyermekközpontú Iskoláért Alapítvány** (Szombathely, Paragvári u. 2.) részére a **Paragvári iskola** udvarára **tornaeszközök** beszerzésére, elhelyezésére
* **500.000,- Ft**-ot biztosít, célzott beruházásként **a zöldterületeket védő parkolást gátló** korlátok és szpojlerek, oszlopok elhelyezésére, a Deák u. 76 belső tömb, illetve a Liszt F. – Karinthy utcai belső tömb zöldterületeinek védelmében.
* **230.000,- Ft**-ot biztosít a Fő téri, közterületi **szeméttárolók** számának megnövelésére.
* **Lendvai Ferenc** elnök úr szóbeli előterjesztése alapján az előző évből áthozott pénzmaradvány terhére **1.000.000,- Ft**-ot biztosít a Napház Alapítvány (Szombathely, Dózsa György u. 6.) részére **sajátos nevelési igényű gyermekek számára kültéri mozgásfejlesztő játékok** beszerzésére.

**Felelős**: Dr. Puskás Tivadar polgármester

 Illés Károly alpolgármester

 Lendvai Ferenc, a Gazdasági és Városstratégiai Bizottság elnöke

 Dr. Károlyi Ákos jegyző

 (a végrehajtásért: Lakézi Gábor Városüzemeltetési Osztály vezetője,

 Stéger Gábor Közgazdasági és Adó Osztály vezetője)

**Határidő**: azonnal